cyanic-selkie/wikianc huggingface dataset:
Ολυμπιακός Σ.Φ.Π. (υδατοσφαίριση ανδρών)
1946–1992: Η ισχυρή μεταπολεμική ομάδα
To 1951 η ομάδα, υπό τις οδηγίες του Χρήστου Σβολόπουλου και με παίκτες τους Αλέκο Μοναστηριώτη, Τάκη Προβατόπουλο, Νίκο Τελειώνη, Μπάμπη Γερακαράκη, Μανώλη Παπαδόπουλο, Β. Όντρια και Ασημάκη, θα κατακτήσει τον τίτλο με απολογισμό τέσσερις νίκες και μια ισοπαλία, μετά από νίκη με 6–2 επί του Ν.Ο. Μυτιλήνης.
Την επόμενη χρονιά, με πρωταγωνιστές τους Νίκο Τελειώνη, Αλέκο Μοναστηριώτη, Λεωνίδα Αλεξίου, Μπάμπη Γερακαράκη, Νίκο Μπίστη, Ασημάκη και Β. Όντρια, θα στεφτεί για δεύτερη συνεχόμενη χρονιά αήττητος και για τέταρτη συνολικά τα τελευταία 6 χρόνια Πρωταθλητής Ελλάδας. Μάλιστα ο Ολυμπιακός, προηγούμενος στη βαθμολογία πριν τον κρίσιμο τελικό αγώνα με τον Εθνικό, θα αποσπάσει ισοπαλία με 3–3 χάρη σε ισάριθμα τέρματα του Αλεξίου και θα κατακτήσει το πρωτάθλημα παρά το γεγονός ότι έχανε στην αρχή του τρίτου πενταλέπτου με 3–0
To 1971 τα ηνία της ομάδας αναλαμβάνει ο εμβληματικός Γιουγκοσλάβος προπονητής Ίβο Τρούμπιτς, χρυσός Ολυμπιονίκης στο Μεξικό το 1968 με την ομάδα της Γιουγκοσλαβίας. Ο Ολυμπιακός, με την καθοδήγηση του Τρούμπιτς και με σημαντικότερους παίκτες τους Γιάννη Παληό, Τάκη Μίχαλο, Περικλή Δαμάσκο, Γιώργο Παλληκάρη, Γιώργο Βενάρδο, Σπύρο Ιωαννίδη, Στάθη Σαράντο, Ηλία Δαμάσκο, Όμηρο Πολυχρονόπουλο και Σαράντη Σαράντο θα κατακτήσει το δέκατο Πρωτάθλημα Ελλάδας της ιστορίας του επικρατώντας του Εθνικού με 2–1 σε επαναληπτικό αγώνα μπαράζ.
Τα επόμενα χρόνια μετά την κατάκτηση του Πρωταθλήματος του 1971, ο Ολυμπιακός θα δημιουργήσει δυνατές ομάδες, όπως αυτές του 1972, 1973, 1977, στις οποίες ο Ολυμπιακός θα χάσει στις λεπτομέρειες τον τίτλο αλλά και του 1979 με προπονητή τον Μίλε Νάκιτς και σημαντικότερους παίκτες τους Γιώργο Βενάρδο, Στάθη Σαράντο, Σπύρο Τσιμινό, Σπύρο Καπράλο, Νίκο Μπεριστιάνο, Χρήστο Δάρα, Ανδρέα Γούνα, Μπάμπη Χαραλαμπίδη, Αντώνη Καραβάνο και Γρηγόρη Καμπούρογλου. . Τα πρώτα χρόνια της δεκαετίας του '80 είχε ανταγωνιστικές ομάδες με παίκτες πρώτης γραμμής όπως οι μετέπειτα πρώτοι σκόρερ του Πρωταθλήματος Μιχάλης Κουρέτας (1985) και Γιάννης Λαδάς (1986), ο Ανδρέας Μοίραλης, ο Γιώργος Μιχαηλίδης, οι Γιώργος και Θανάσης Κατσούλης, ο Μανώλης Ψαρρός και αρκετοί άλλοι, δε θα μπορέσει όμως να φτάσει στην κατάκτηση τίτλων μέχρι τη σεζόν 1991–92. Μάλιστα την τετραετία 1985–1988, ο Ολυμπιακός πέρασε κρίση τερματίζοντας τρεις φορές έκτος (χειρότερη επίδοση όλων των εποχών), ενώ το 1988 έπαιξε μπαράζ για την παραμονή του στην Α1. Παρόλα αυτά από το 1989 έως και το 1991 θα βελτιωθεί αισθητά με μεταγραφές νέων παικτών αλλά και του έμπειρου Αντώνη Αρώνη, που θα αποτελούσαν την αρχή της δυναστείας των ερυθρολεύκων την δεκαετία του '90. Ενδεικτικά το 1989 επικράτησε με 8–2 της Βουλιαγμένης, το 1990 επικράτησε μετά από χρόνια του Εθνικού με 10–9, ενώ το 1991 πέτυχε πολύ μεγάλη νίκη για τα δεδομένα ξανά απέναντι στον Εθνικό με 19–8 ενώ το 1990 απέσπασε ισοπαλία 9–9 από την πρωταθλήτρια Γλυφάδα.
1992–1998: 4 Πρωταθλήματα, 4 Κύπελλα, 2 Νταμπλ και ο πρώτος ευρωπαϊκός τελικός
Την επόμενη σεζόν τα ηνία της ομάδας θα αναλάβει μια εμβληματική φυσιογνωμία του παγκόσμιου πόλο, ο Ρώσος Μπόρις Ποπόφ, προπονητής της αήττητης από το 1980 έως το 1986 ομάδας της Σοβιετικής Ένωσης, την οποία είχε οδηγήσει στο χρυσό μετάλλιο στους Ολυμπιακούς Αγώνες της Μόσχας και στην κατάκτηση του Παγκοσμίου Πρωταθλήματος το 1982. Με τον Ποπόφ στον πάγκο ο Ολυμπιακός θα φτάσει σε δεύτερο συνεχόμενο Νταμπλ, κατακτώντας το Κύπελλο Ελλάδας μετά από άνετη νίκη με σκορ 8–4 επί της Γλυφάδας στον τελικό και στη συνέχεια το δωδέκατο Πρωτάθλημα της ιστορίας του. Μάλιστα στην κανονική περίοδο ο Ολυμπιακός ήταν αήττητος ενώ έχασε το αήττητο πρωτάθλημα εξαιτίας μιας ήττας από τη Βουλιαγμένη στο φάιναλ φορ. Στην Ευρώπη ο Ολυμπιακός έφτασε ξανά στις «8» καλύτερες ομάδες αλλά αποκλείστηκε με δύο ήττες από την ισπανική Καταλούνια, του Ιγκόρ Μιλάνοβιτς.
Τις σεζόν 1994–95 και 1995–96 η ομάδα με προπονητή τον Μίλε Νάκιτς (στην τρίτη θητεία του στο σύλλογο) και πρωταγωνιστές τους Θοδωρή Χατζηθεοδώρου, Κώστα Λούδη, Νίκο Βενετόπουλο, Μάκη Βολτυράκη, Θέμη Χατζή, Σάκη Πλατανίτη, Θοδωρή Βλάχο, Δημήτρη Κραβαρίτη και Χάρη Παυλίδη, κατέκτησε 2 συνεχόμενα Πρωταθλήματα, κερδίζοντας στους τελικούς το 1995 με 3–0 νίκες τον Εθνικό και το 1996 με 2–1 νίκες τη Βουλιαγμένη.
Τη σεζόν 1996–97 με τον Νάκιτς και πάλι στον πάγκο και με την προσθήκη του πρώτου ξένου παίκτη στην ιστορία της ομάδας, του Ούγγρου Τάμας Ντάλα, ο Ολυμπιακός θα κατακτήσει το τρίτο Κύπελλο Ελλάδας της ιστορίας του, κερδίζοντας με 9–8 τον ΝΟ Πατρών στον τελικό. Την επόμενη σεζόν, ο Μίλε Νάκιτς θα επιστρέψει στην πατρίδα του και τα ηνία της ομάδας θα αναλάβει ο Νίκος Λουκάτος, που είχε οδηγήσει τον Ολυμπιακό στο Νταμπλ του 1992. Η ομάδα θα αποκτήσει τους Αντώνη Βλοντάκη και Γιάννη Θωμάκο, ενώ ο Αμερικανός αμυντικός Γκάβιν Αρόγιο θα αντικαταστήσει τον Τάμας Ντάλα. Υπό τις οδηγίες του Λουκάτου η ομάδα θα κατακτήσει το πρώτο Σούπερ Καπ Ελλάδας στην ιστορία του κερδίζοντας στον τελικό της 11ης Οκτωβρίου του 1997 τη Βουλιαγμένη με 10−5 (συνολικά την τριετία 1996–1998 η ομάδα συμμετείχε και στους 3 τελικούς Σούπερ Καπ Ελλάδος που διεξήχθησαν και –κερδίζοντας δύο φορές τη Βουλιαγμένη– κατέκτησε τα 2 από τα 3 τρόπαια). Επίσης, θα πανηγυρίσει δεύτερο συνεχόμενο Κύπελλο Ελλάδας με νίκη επί του ΝΟ Πατρών στον τελικό όπως και την προηγούμενη χρονιά, αλλά αυτή τη φορά με σκορ 10–8. Στις ευρωπαϊκές διοργανώσεις, ο Ολυμπιακός θα καταφέρει τη σεζόν εκείνη να φτάσει για πρώτη φορά στην ιστορία του στον τελικό του Κυπέλλου Κυπελλούχων Ευρώπης. Στον διπλό τελικό της διοργάνωσης αντιμετώπισε την ουγγρική Φερεντσβάρος. Επικράτησε με 7–6 στο πρώτο παιχνίδι στην Αθήνα αλλά ηττήθηκε με 6–8 στη Βουδαπέστη στον επαναληπτικό τελικό και δεν κατάφερε να σηκώσει το τρόπαιο.
1998–2005: Τριπλ Κράουν, Πρωταθλητής και Υπερπρωταθλητής Ευρώπης, 7 συνεχή Πρωταθλήματα Ελλάδος, 4 συνεχή Νταμπλ
Στο διάστημα 1998–2005 ο Ολυμπιακός κατέκτησε 7 συνεχόμενα Πρωταθλήματα Ελλάδος.
Τη σεζόν 1998–99 την τεχνική ηγεσία της ομάδας αναλαμβάνει ένας από τους μεγαλύτερους προπονητές στην ιστορία του αθλήματος, ο επονομαζόμενος και "Στρατηγός"  Νίκολα Στάμενιτς, που είχε οδηγήσει την Εθνική Γιουγκοσλαβίας στην κατάκτηση του Ευρωπαϊκού και του Παγκόσμιου Πρωταθληματος τo 1991. Ο Στάμενιτς επέβαλε συνθήκες απόλυτου επαγγελματισμού, με πολύωρες και άκρως απαιτητικές προπονήσεις, σιδηρά πειθαρχία, ενδελεχή ανάλυση της τακτικής αλλά και όλων των πτυχών του παιχνιδιού. Οι παίκτες του Ολυμπιακού θα αφομοιώσουν τις γνώσεις και τις ιδέες του Σέρβου προπονητή και η ομάδα θα φτάσει τη διετία του Στάμενιτς στην κατάκτηση 2 συνεχόμενων Πρωταθλημάτων Ελλάδας (1999 και 2000), ενός Σούπερ Καπ Ελλάδος και θα καταφέρει να φτάσει στον τελικό του Κυπέλλου Κυπελλούχων Ευρώπης το 1999 (για δεύτερη συνεχόμενη χρονιά). Τη σεζόν 1998−1999 με την άφιξη του Στάμενιτς θα διατηρήσει, με μικρές αλλαγές (αποχώρησαν οι Κώστας Λούδης και Θοδωρής Βλάχος), το ίδιο ρόστερ με τη σεζόν 1997−98, έχοντας στο δυναμικό του τους Θοδωρή Χατζηθεοδώρου, Μάκη Βολτυράκη, Θέμη Χατζή, Αντώνη Βλοντάκη, Γιάννη Θωμάκο, Σάκη Πλατανίτη, Δημήτρη Κραβαρίτη, Χάρη Παυλίδη, Χάρη Βαφειάδη, Αρσένη Μαρούλη, Παναγιώτη Γιάγκο, Δημήτρη Λαγωνικάκη και ξένο για δεύτερη συνεχή σεζόν τον Αμερικανό Γκάβιν Αρόγιο. Θα κατακτήσει το Πρωτάθλημα με 2−1 νίκες επί της Βουλιαγμένης στους τελικούς αν και είχε το μειονέκτημα έδρας, το Σούπερ Καπ στις αρχές της σεζόν με νίκη και πάλι επί της Βουλιαγμένης με 6−5 και θα φτάσει στον τελικό του Κυπέλλου Κυπελλούχων Ευρώπης όπου θα ηττηθεί στο διπλό τελικό από την κροατική Μλάντοστ (ήττα 4–13 στο Ζάγκρεμπ, νίκη 10–6 στην Αθήνα). Στον ημιτελικό της διοργάνωσης είχε αποκλείσει την ιταλική Φιορεντίνα των Στέφανο Τεμπέστι, Μπόρις Πόποβιτς και Ντμίτρι Γκορσκόφ πετυχαίνοντας μεγάλη νίκη με 10–3 στο πρώτο παιχνίδι της σειράς στον Πειραιά.
Τη σεζόν 1999–00 στην ομάδα εντάσσεται ο Γιώργος Ψύχος, ενώ στη θέση του Γκάβιν Αρόγιο που αποχώρησε μετά από δύο χρόνια αποκτήθηκε ο επίσης Αμερικανός αμυντικός Τζέρεμι Πόουπ. Ο Ολυμπιακός θα στεφτεί για δεύτερη συνεχή χρονιά Πρωταθλητής Ελλάδας, επικρατώντας με 2–1 νίκες της Βουλιαγμένης στους τελικούς.
Ο Στάμενιτς θα αποχωρήσει από τον Ολυμπιακό και τα ηνία της ομάδας για τη σεζόν 2000–01 θα αναλάβει ο Κροάτης Ντράγκαν Ματουτίνοβιτς, Πρωταθλητής Ευρώπης το 1999 με την POŠK Σπλιτ. Στη θέση του Τζέρεμι Πόουπ ο Ολυμπιακός φέρνει τον διεθνούς κλάσης Κροάτη περιφερειακό Τέο Ντόγκας (Πρωταθλητής Ευρώπης και αυτός ως παίκτης του Ματουτίνοβιτς στην POŠK Σπλιτ το 1999). Η ομάδα θα κάνει εξαιρετική χρονιά και θα κατακτήσει το Νταμπλ, επικρατώντας της Βουλιαγμένης με 3–0 νίκες στους τελικούς του Πρωταθλήματος και με 9–7 στον τελικό του Κυπέλλου Ελλάδας στην Πάτρα. Στην Ευρώπη, ο Ολυμπιακός πραγματοποιεί μια εκπληκτική πορεία και γίνεται η πρώτη ελληνική ομάδα που προκρίνεται στον τελικό του Τσάμπιονς Λιγκ. Στον ημιτελικό του Φάιναλ Φορ του Ντουμπρόβνικ κέρδισε την πανίσχυρη ιταλική Ποζίλιπο των Τάμας Κάσας, Κάρλο Σίλιπο, Φραντσέσκο Ποστιλιόνε, Φάμπιο Μπεντσιβένγκα, Μπαρναμπάς Στάινμετζ και Μπόγκνταν Ρατ με σκορ 7–6 και πέρασε στον μεγάλο τελικό. Εκεί, αντιμετώπισε τη γηπεδούχο Γιούγκ Ντουμπρόβνικ σε έναν δραματικό αγώνα που κρίθηκε από ένα εξόφθαλμο διαιτητικό λάθος του Σλοβένου διαιτητή Μαργκέτα, ο οποίος ακύρωσε πεντακάθαρο γκολ (σφυρίζοντας ανύπαρκτο επιθετικό φάουλ) του Χατζηθεοδώρου 4 δευτερόλεπτα πριν από τη λήξη, γκολ που θα έκανε το σκορ 6–5 υπέρ της ομάδας του Πειραιά και θα της έδινε τον τίτλο. Τελικά, το παιχνίδι πήγε σε παράταση και ο Ολυμπιακός, δεχόμενος γκολ στα τελευταία δευτερόλεπτα του δευτέρου ημιχρόνου της παράτασης, έχασε τον τελικό με 7–8.
Παρά την εξαιρετική σεζόν που είχε προηγηθεί, ο Ματουτίνοβιτς αποχώρησε από τον Ολυμπιακό και τα ηνία της ομάδας για τη σεζόν 2001–02 ανέλαβε ο σπουδαίος Ούγγρος προπονητής Ζόλταν Κάσας, που είχε οδηγήσει τη Μπέτσεϊ στην κατάκτηση του Τσάμπιονς Λιγκ το 2000. Η ομάδα ενισχύεται με τους Θοδωρή Καλακώνα, Νίκο Δεληγιάννη και μ 'έναν απ' τους καλύτερους ξένους που έχουν αγωνιστεί στο σύλλογο, τον Σέρβο Πέταρ Τρμπόγεβιτς (που αντικατέστησε τον Ντόγκας). Ο Ολυμπιακός θα πραγματοποιήσει μια απίστευτη χρονιά, την καλύτερη στην ιστορία του, αφού έγινε η πρώτη ομάδα στην ιστορία του ευρωπαϊκού και του παγκόσμιου πόλο, που κατέκτησε σε μια χρονιά όλους τους τίτλους σε ευρωπαϊκό και εγχώριο επίπεδο,  κερδίζοντας το Πρωτάθλημα Ευρώπης, το Σούπερ Καπ Ευρώπης, το Πρωτάθλημα και το Κύπελλο Ελλάδος, αλλά και η μοναδική ελληνική ομάδα που πετυχαίνει κάτι τέτοιο σε όλα τα αθλήματα. Κέρδισε το Πρωτάθλημα Ευρώπης και το Σούπερ Καπ Ευρώπης στη Βουδαπέστη, κερδίζοντας δύο κορυφαίες ουγγρικές ομάδες μέσα στην έδρα τους: τη Χόνβεντ των Γκέργκελι Κις, Πέτερ Μπίρος, Μάρτον Σίβος, Τάμας Μόλναρ και Ατίλα Μπάρανι με σκορ 9–7 στον τελικό του Τσάμπιονς Λιγκ και τη Βάσας των Νόρμπερτ Μάνταρας, Τάμας Βάργκα, Ντάνιελ Βάργκα και Άνταμ Στάινμετζ με 6–5 στον τελικό του Σούπερ Καπ. Παράλληλα, κέρδισε το Πρωτάθλημα με 3–2 νίκες επί της Βουλιαγμένης στους τελικούς και το Κύπελλο Ελλάδος με νίκη 10–9 στον τελικό επί της ίδιας αντιπάλου και πανηγύρισε το Τριπλ Κράουν και το Σούπερ Καπ, επίτευγμα που κατάφεραν έκτοτε να το σημειώσουν μόνο τέσσερις ομάδες στον κόσμο, η Γιουγκ Ντουμπρόβνικ, η Προ Ρέκο, η Παρτιζάν Βελιγραδίου και ο Ερυθρός Αστέρας.
Τη σεζόν 2002–03 με τον προπονητή του Τρεμπλ Ζόλταν Κάσας και πάλι στο τιμόνι της ομάδας, ο Ολυμπιακός θα ενισχυθεί με τον Τάσο Σχίζα και τον Αμερικανό φουνταριστό Κρις Χάμπερτ, θα αποχωρήσουν όμως από την ομάδα ο εμβληματικός τερματοφύλακας και αρχηγός της Μάκης Βολτυράκης καθώς και ο Αντώνης Βλοντάκης. Η ομάδα, εκτός από την κατάκτηση του προαναφερθέντος Σούπερ Καπ Ευρώπης (κατακτήθηκε με το ρόστερ της σεζόν 2002–03 καθότι διεξήχθη τον Δεκέμβριο του 2002) με γκολ του Κρις Χάμπερτ 18 δευτερόλεπτα πριν τη λήξη του αγώνα, θα κατακτήσει ακόμα ένα Νταμπλ, επικρατώντας με 3–0 νίκες επί της Βουλιαγμένης στους τελικούς του Πρωταθλήματος και κερδίζοντας με 14–5 τον Ν.Ο. Χανίων στον τελικό του Κυπέλλου Ελλάδας στη Χίο.
Τις δύο επόμενες σεζόν (2003–04, 2004–05) ο Ολυμπιακός με προπονητή τον Κροάτη Βέσελιν Τζούχο και την προσθήκη παικτών όπως οι Γιώργος Ντόσκας, Αργύρης Θεοδωρόπουλος, Νικήτας Κόχειλας, Χρήστος Φλώρος, Γεράσιμος Σαλπαδήμας και ο Γερμανός Τόμας Σερτβίτις, θα κατακτήσει άλλα 2 Πρωταθλήματα Ελλάδας, πετυχαίνοντας έτσι το μοναδικό στα χρονικά της Α1 ρεκόρ της κατάκτησης 7 συνεχόμενων Πρωταθλημάτων. Παράλληλα, θα κατακτήσει και το 4ο συνεχόμενο Νταμπλ την περίοδο 2003–04, κερδίζοντας στον τελικό του Κυπέλλου τη Βουλιαγμένη με σκορ 6–5.
2005–2019: 11 Νταμπλ σε 14 χρόνια (6 αήττητος) και σπάσιμο κάθε ρεκόρ στην Ελλάδα. 2ο Πρωτάθλημα Ευρώπης, τετραπλό στέμμα και 5 τελικοί
thumb|left|130px|[[Βαγγέλης Δελακάς]] thumb|right|130px|[[Μανώλης Μυλωνάκης]] thumb|right|130px|[[Γιάννης Φουντούλης]] thumb|left|130px|[[Χριστόδουλος Κολόμβος]] thumb|right|130px|[[Άγγελος Βλαχόπουλος]] thumb|left|130px|[[Κωνσταντίνος Μουρίκης]]
Τη σεζόν 2005–06 την τεχνική ηγεσία του Ολυμπιακού θα αναλάβει ο Βαγγέλης Πάτερος, και στην ομάδα θα έρθει ο Σέρβος φουνταριστός Σλόμπονταν Νίκιτς. Η ομάδα θα κατακτήσει εύκολα το Κύπελλο (16–5 στον τελικό τον Πανιώνιο) αλλά δε θα μπορέσει να κατακτήσει το Πρωτάθλημα, χάνοντας στον 5ο τελικό από τον Εθνικό.
Τις επόμενες 5 σεζόν όμως (2006–2011), με τον Βαγγέλη Πάτερο στον πάγκο της ομάδας και με τους πρωτοκλασάτους παίκτες που προστίθενται στον ήδη υπάρχοντα ισχυρό κορμό και ενισχύουν το σύλλογο τις χρονιές αυτές, όπως οι Σλόμπονταν Νίκιτς, Χρήστος Αφρουδάκης, Γιώργος Αφρουδάκης, Αντώνης Βλοντάκης (επέστρεψε το 2009), Πέτρε Σάντα, Βαγγέλης Δελακάς, Άντριγια Κομάντινα, Τίχομιλ Βράνιες, Μανώλης Μυλωνάκης, Χριστόδουλος Κολόμβος, Φώτης Μπλάνης και Γιάννης Φουντούλης, ο Ολυμπιακός θα κυριαρχήσει απόλυτα και θα σπάσει κάθε ρεκόρ στην Ελλάδα, κατακτώντας 5 συνεχόμενα Νταμπλ, τα 2 εκ των οποίων (Πρωτάθλημα και Κύπελλο 2009, Πρωτάθλημα και Κύπελλο 2010) αήττητος και μάλιστα με το απόλυτο των νικών και στις δύο διοργανώσεις (31 νίκες σε ισάριθμα παιχνίδια και το 2008–09 και το 2009–10), φτάνοντας συνολικά τα 11 Πρωταθλήματα σε 12 χρόνια. Επίσης, θα πραγματοποιήσει άλλο ένα αξιοθαύμαστο ρεκόρ για την Α1, κάνοντας ένα μοναδικό σερί, το οποίο περιελάμβανε 101 συνεχόμενες νίκες στην κανονική περίοδο (τελευταία ισοπαλία 9–9 με τον Εθνικό στις 11 Μαρτίου 2006), 126 ματς χωρίς ήττα στην κανονική περίοδο (τελευταία ήττα 6–5 από τον Εθνικό στις 26 Φεβρουαρίου 2005) και 65 συνεχείς νίκες στο πρωτάθλημα, συμπεριλαμβανομένων και των πλέι οφ (τελευταία ήττα 7–5 από τον Εθνικό στις 30 Απριλίου 2008, στον τρίτο τελικό των πλέι οφ) και το οποίο θα λάμβανε τέλος στις 5 Φεβρουαρίου 2011, εξαιτίας της απόφασης των παικτών να μην κατέβουν στον αγώνα πρωταθλήματος με τη Βουλιαγμένη (λόγω των πολλών οικονομικών προβλημάτων), και της αντικατάστασής τους από την εφηβική ομάδα του συλλόγου. Επιπροσθέτως, το 2007 επιστρέφει στις ευρωπαϊκές επιτυχίες: Κερδίζει δύο φορές με το ίδιο σκορ (11–9) την ουγγρική Χόνβεντ στα προημιτελικά και συμμετέχει στο Φάιναλ Φορ της Ευρωλίγκα, που διεξήχθη στο Μιλάνο. Εκεί, κατέλαβε την τέταρτη θέση, καθώς ηττήθηκε μετά από έναν συγκλονιστικό αγώνα στον ημιτελικό με 9–10 από τη μετέπειτα Πρωταθλήτρια Ευρώπης ιταλική Προ Ρέκο και στο μικρό τελικό από τη σερβική Παρτιζάν Βελιγραδίου με 13–15, μετά από δύο παρατάσεις.
Το καλοκαίρι του 2011 νέος πρόεδρος του ερασιτέχνη Ολυμπιακού εκλέγεται ο Μιχάλης Κουντούρης ο οποίος ανακοινώνει συγκεκριμένο πλάνο για την οικονομική εξυγίανση των τμημάτων του ερασιτέχνη, που αντιμετώπιζαν οικονομικά προβλήματα. Την τεχνική ηγεσία της ομάδας αναλαμβάνει ο Θοδωρής Βλάχος και παρά τη φυγή ορισμένων παικτών, θα χτιστεί μια πολύ ανταγωνιστική ομάδα που θα χάσει τελικά το Πρωτάθλημα μέσα από τα χέρια της, αφού προηγήθηκε στους τελικούς με 2–1 στις νίκες και έχασε το 4ο και το 5ο ματς στη διαδικασία των πέναλτι από τη Βουλιαγμένη. Μάλιστα, στο τελευταίο και καθοριστικό ματς, ο Ολυμπιακός με το σκορ στο 7–7 κέρδισε πέναλτι 8 δευτερόλεπτα πριν από τη λήξη του αγώνα, το οποίο έστειλε στο δοκάρι ο Δημήτρης Μάζης.
Την επόμενη σεζόν (2012–13) ο Ολυμπιακός με προπονητή τον Βλάχο και σημαντικότερους παίκτες τους Δημήτρη Μάζη, Νίκο Δεληγιάννη, Τάσο Σχίζα, Κωνσταντίνο Μουρίκη, Γιάννη Φουντούλη, Βαγγέλη Δελακά, Γιώργο Ντόσκα, Φώτη Μπλάνη, Χριστόδουλο Κολόμβο, Χρήστο Φλώρο, Κυριάκο Ποντικέα, Μάριο Καπότση και τον διεθνούς κλάσης Ισπανό περιφερειακό Μπλάι Μάγιαρακ επέστρεψε στους τίτλους και κατέκτησε το 12ο Νταμπλ (27ο Πρωτάθλημα και 15ο Κύπελλο) της ιστορίας του, επικρατώντας της Βουλιαγμένης με 3–1 στις νίκες στους τελικούς του Πρωταθλήματος, και με σκορ 6–5 επί της ίδιας ομάδας στον τελικό του Κυπέλλου στη Λαμία.
Τη σεζόν 2013–14 η ομάδα ενισχύθηκε με τους Αλέξανδρο Γούνα, Άγγελο Βλαχόπουλο και τον τερματοφύλακα Κώστα Γαλανίδη, αποχώρησαν οι Φώτης Μπλάνης και Χρήστος Φλώρος, ενώ αποσύρθηκε από την ενεργό δράση ο Δημήτρης Μάζης, ο οποίος ανέλαβε χρέη βοηθού προπονητή δίπλα στον Θοδωρή Βλάχο. Ο Ολυμπιακός κατέκτησε αήττητος, και με 30 νίκες σε 30 αγώνες, το 13ο Νταμπλ της ιστορίας του και 7ο συνολικά τα τελευταία 8 χρόνια. Σήκωσε το 28ο Πρωτάθλημα της ιστορίας του, επικρατώντας της Βουλιαγμένης με 3–0 νίκες στους τελικούς, και το 16ο Κύπελλο κερδίζοντας την ίδια αντίπαλο με 11–10 στον τελικό της διοργάνωσης. Παράλληλα, πραγματοποίησε ρεκόρ παραγωγικότητας με 430 γκολ (σπάζοντας το δικό του προηγούμενο ρεκόρ με 413 γκολ την αμέσως προηγούμενη σεζόν), αλλά και ρεκόρ καλύτερης αμυντικής επίδοσης δεχόμενος μόλις 116 γκολ.
Τη σεζόν 2014–15 ο Ολυμπιακός κατέκτησε και πάλι αήττητος, και με 30 νίκες σε 30 αγώνες, το 14ο Νταμπλ της ιστορίας του και 8ο συνολικά τα τελευταία 9 χρόνια. Σήκωσε το 29ο Πρωτάθλημα της ιστορίας του, επικρατώντας του Παναθηναϊκού με 3–0 νίκες στους τελικούς, και το 17ο Κύπελλο κερδίζοντας τον ίδιο αντίπαλο με 18–10 στον τελικό της διοργάνωσης. Παράλληλα, πραγματοποίησε ρεκόρ παραγωγικότητας με 443 γκολ (σπάζοντας το δικό του προηγούμενο ρεκόρ με 430 γκολ την αμέσως προηγούμενη σεζόν), αλλά και ρεκόρ καλύτερης αμυντικής επίδοσης δεχόμενος μόλις 109 γκολ.
Η ιστορία επαναλήφθηκε και την επόμενη σεζόν (2015-16) με το 15ο νταμπλ στην ιστορία του τμήματος και εκ νέου σπάσιμο των ρεκόρ της προηγούμενης χρονιάς. 444 γκολ στην επίθεση και μόλις 100 γκολ στην άμυνα συνθέτουν τα επιτεύγματα του νέου ερυθρόλευκου ρεκόρ στην Α1. Η σεζόν καταγράφεται σαν μία απ' τις κορυφαίες στην ιστορία του τμήματος καθώς πέρα απ' τα εν Ελλάδι ρεκόρ, η ομάδα ήταν φιναλίστ του Πρωταθλήματος Ευρώπης, φτάνοντας αήττητη ως τον τελικό της Βουδαπέστης, όπου έχασε το τρόπαιο στις λεπτομέρειες, με 6–4 απ' την Κροατική Γιούγκ.
Τη σεζόν 2016-2017 ο Ολυμπιακός πανηγύρισε το 31ο του πρωτάθλημα και τον 5ο συνεχόμενο τίτλο του. Δεν κατάφερε όμως να κατακτήσει άλλο ένα νταμπλ καθώς έχασε από τη Βουλιαγμένη στον τελικό Κυπέλλου. Η ομάδα συμμετείχε για 2η συνεχόμενη φορά στο Final-6 χάνοντας στον προημιτελικό από την κροατική Γιουγκ που του είχε στερήσει τον τίτλο την προηγούμενη χρονιά. Στον αγώνα κατάταξης για την 5η θέση έχασε από την Ιταλική Μπρέσια και κατατάχτηκε στην 6η θέση στην Ευρώπη. Στο τέλος της σεζόν στα 33 του χρόνια αποσύρθηκε ο αθλητής του Ολυμπιακού Γιώργος Ντόσκας που τίμησε την ομάδα με την παρουσία του για πολλά χρόνια.
Έχοντας δουλέψει με ένα σταθερό βασικό κορμό Ελλήνων παικτών μία εξαετία περίπου, ο Ολυμπιακός τη σεζόν 2017-18 θρέφει τους καρπούς αυτής της δουλειάς και του μακροπρόθεσμου πλάνου του, επιστρέφοντας μετά από 16 χρόνια στην κορυφή της Ευρώπης με τρόπο εμφατικό. Αφού τελειώνει τη φάση των ομίλων με μία μόλις ήττα σε 16 παιχνίδια, τερματίζοντας 1ος στον όμιλό του, προκρίνεται στο Final-8 της Γένοβα. Εκεί κερδίζει κατά σειρά τη Σπαντάου με 6–5 στον προημιτελικό, την Μπαρτσελονέτα με 6–4 στον ημιτελικό και στον τελικό αντιμετωπίζει την πολυνίκη (8 τρόπαια) του θεσμού και γηπεδούχο της τελικής φάσης, Προ Ρέκο. Η καθολική του επικράτηση με 9–7 δεν αφήνει περιθώρια αμφισβήτησης για το ποια ήταν η κορυφαία ομάδα στην Ευρώπη για το 2018.
Οι αγώνες προς την κατάκτηση των δύο Πρωταθλημάτων Ευρώπης
Πρωταθλητής Ευρώπης 2001–02
Πρωταθλητής Ευρώπης 2017–18
Αγωνιστική παρουσία
ΚΥΠ=Κυπελλούχος, ΠΡΩΤ=Πρωταθλητής Ευρώπης, ΗΜ=Αποκλεισμός στην ημιτελική φάση, ΠΗ=Αποκλεισμός στην προημιτελική φάση, ΦΟ=Αποκλεισμός στη φάση των ομίλων, Φ16=Αποκλεισμός στη φάση των 16.
Τρέχουσα Σύνθεση
Η ομάδα όπως ήταν στις 1 September 2023 right|thumb|200px|Ο πρώην τερματοφύλακας του Ολυμπιακού Γιόσιπ Πάβιτς, [[:en:List of FINA Athletes of the Year|Καλύτερος παίκτης στον κόσμο το 2012 από τη FINA]]
Εξωτερικοί σύνδεσμοι
Υδατοσφαιριση Ολυμπιακος Πειραιως
Το Τσακάλι (ταινία)
Το Τσακάλι (αγγλικά:The Jackal) είναι ένα αμερικανικό πολιτικό θρίλερ σε σκηνοθεσία Μάικλ Κέιτον-Τζόουνς και σενάριο του Τσακ Πφέιρερ και αποτελεί ριμέικ της ταινίας Η Μέρα του Τσακαλιού του 1973 που βασίστηκε στο ομώνυμο μυθιστόρημα του Φρέντερικ Φόρσαιθ. Πρωταγωνιστούν οι Μπρους Γουίλις, Ρίτσαρντ Γκιρ, Σίντνεϊ Πουατιέ και η Νταϊάν Βενόρα. Η ταινία αναφέρεται στο κυνήγι ενός αμειβόμενου δολοφόνου και είχε ως επί το πλείστον αρνητικές κριτικές, παρόλα αυτά ήταν μια μεγάλη επιτυχία στο box office και κέρδισε 159,3 εκατομμύρια δολάρια παγκοσμίως σε σχέση με έναν προϋπολογισμό παραγωγής 60 εκατομμυρίων δολαρίων.
Πλοκή
Σε ένα νυχτερινό κέντρο διασκέδασης της Μόσχας, πραγματοποιείται μια κοινή επιχείρηση μεταξύ του FBI και της MVD για τη σύλληψη του Γκάτζι Μουράντ για τη δολοφονία του ταγματάρχη Νικολάι Σεμάνκο. Όταν ο αναπληρωτής διευθυντής του FBI Κάρτερ Πρέστον μπαίνει για να προσπαθήσει να τον συλλάβει, ο Γκάτζι βγάζει ένα μαχαίρι για να τον σκοτώσει. Ωστόσο, τον σταμάτα εγκαίρως η Ταγματάρχης της MVD Bαλεντίνα Κόσλοβα που παλεύει μαζί του πριν αναγκαστεί να τον σκοτώσει ευρισκόμενη σε αυτοάμυνα.
Σε αντίποινα, ο αδελφός του Γκάζι, ο Τέρεκ Μουράντ καλεί μια συνάντηση με έναν επαγγελματία δολοφόνο, που χρησιμοποιεί το κωδικό όνομα "Τσακάλι". Στη συνέχεια δείχνει στο Τσακάλι μια φωτογραφία και τον ρωτάει αν θα δεχόταν να σκοτώσει αυτόν τον άγνωστο αμερικανικό στόχο. Το Τσακάλι του εξηγεί ότι λαμβάνοντας υπόψη τους κινδύνους, συμφωνεί να κάνει την δουλειά με αντάλλαγμα μια αμοιβή 70 εκατομμυρίων δολαρίων. Προσθέτει επίσης ότι εάν υπάρξει διαρροή πληροφοριών, το Τσακάλι θα αποφασίσει μόνος του εάν η επιχείρηση θα συνεχιστεί ή όχι. Σε κάθε περίπτωση, θα κρατήσει την μισή αμοιβή. Ο Τέρεκ αποδέχεται τη συμφωνία.
Εν τω μεταξύ, το Τσακάλι ξεκινά τις προετοιμασίες του για τη δολοφονία, κλέβει ταυτότητες και στη συνέχεια πηγαίνει σε μια τράπεζα όπου ανοίγει νέους λογαριασμούς. Εκεί, χρησιμοποιεί τον υπολογιστή της τράπεζας για να αγοράσει ένα βαρύ πυροβόλο μεγάλης εμβέλειας. Στη συνέχεια, ταξιδεύει στον Καναδά όπου αγοράζει ένα μπλε μίνι βαν για να το χρησιμοποιήσει για την δολοφονία. Το FBI μαθαίνει ότι υπάρχει κάποιο άτομο που θα μπορούσε ενδεχομένως να ταυτοποιήσει το Τσακάλι: Ένα πρώην μέλος της ΈΤΑ που ονομάζεται Iσαβέλα Ζανκόνα. Ωστόσο, παρόλο που κανείς δεν ξέρει πού ζει, βρίσκουν τον πρώην φίλο της: τον Ντέκλαν Μαλκουήν, έναν ιρλανδό τρομοκράτη του ΙΡΑ που εκτίει ποινή ισόβιας κάθειρξης σε φυλακή στις ΗΠΑ.
Επισκέπτονται τον Μαλκουήν, ο οποίος αρνείται να αποκαλύψει το μέρος που ζει η Ζανκόνα. Προσφέρουν να παραχωρήσουν στην Iσαβέλα πλήρη υπηκοότητα και προστασία από την ισπανική κυβέρνηση, αλλά ο Μαλκουήν αρνείται κατηγορηματικά να τους βοηθήσει. Ωστόσο αλλάζει γνώμη όταν του αναφέρουν για το Τσακάλι. Συμφωνεί να τους βοηθήσει αν του υποσχεθούν ότι θα τον αποφυλακίσουν. Ο Πρέστον αρνείται και πάει να φύγει όταν ο Μαλκουήν του αποκαλύπτει ότι μπορεί επίσης ο ίδιος να αναγνωρίσει τον Τσακάλι. Ο Μαλκουήν και ο Πρέστον τελικά συμφωνούν με την προϋπόθεση ότι η συμμετοχή της Ζανκόνα θα παραμένει απολύτως μυστική και θα του επιτρέπει να βγει από τη φυλακή για να τους βοηθήσει στην έρευνα.
Ο Μαλκουήν τους πηγαίνει στο σπίτι της Ζανκόνα που είναι τώρα παντρεμένη αλλά η οικογένειά της δεν ξέρει τίποτα για το παρελθόν της ως μέλος της ΕΤΑ. Η Iσαβέλα τους παρέχει πληροφορίες που μπορούν να βοηθήσουν στον εντοπισμό του Τσακαλιού, συμπεριλαμβανομένου του γεγονότος ότι είναι Αμερικανός με στρατιωτική εκπαίδευση και εμπειρία στις Ειδικές Επιχειρήσεις.
Εν τω μεταξύ, το Τσακάλι βρίσκεται στην Ουάσινγκτον, τραβώντας φωτογραφίες ενός παιδικού νοσοκομείου που θα ανοίξει σε δύο εβδομάδες. Έχει προγραμματιστεί να γίνουν τα εγκαίνια, στα οποία θα παρευβρεθούν μεταξύ άλλων ο διευθυντής του FBI Μπράουν και η Πρώτη Κυρία. Στη συνέχεια πηγαίνει σε μια τοπική ομοφυλοφιλική λέσχη, όπου φλερτάρει με έναν τοπικό επιχειρηματία δίνοντας του την επαγγελματική του κάρτα και την υπόσχεση να επιστρέψει στην πόλη. Στη συνέχεια ταξιδεύει στο Μόντρεαλ για να πάρει το όπλο που αγόρασε. Το FBI σημειώνει πρόοδο στη έρευνα όταν καταφέρνουν να εντοπίσουν μια από τις πλαστές ταυτότητες του Τσακαλιού στο Μόντρεαλ.
Το Τσακάλι μετακινείται στη συνέχεια σε μια περιοχή δίπλα στη λίμνη όπου αγοράζει ένα ιστιοφόρο. Τη νύχτα, κρύβει το όπλο του πάνω στο σκάφος και την επόμενη μέρα, καθώς ταξιδεύει μεταξύ Καναδά και Σικάγο, κάνει ένα τηλεφώνημα σε έναν άνδρα που τον ενημερώνει για το τι γνωρίζει το FBI μέχρι στιγμής και μαθαίνει για τη συμμετοχή του Μαλκουήν. Το Τσακάλι ενημερώνει τον άντρα ότι η επιχείρηση συνεχίζεται. Στη συνέχεια εντάσσεται σε μια δημοφιλής ρεγκάτα για να προσπαθήσει να περάσει απαρατήρητος στο Σικάγο, ωστόσο, ο Μαλκουήν κατάφερε να μαντέψει την επόμενη κίνηση του και το FBI είναι εκεί για να τον υποδεχτεί. Το Τσακάλι έρχεται αντιμέτωπος με τον Μαλκουήν που είναι άοπλος και προσπαθεί να τον σκοτώσει, αλλά ο Μαλκουήν σώζεται από την Κόσλοβα που αποσπά την προσοχή του.
O Μαλκουήν και ο Πρέστον ανακαλύπτουν ότι ο Μπολιτόνοφ είχε δώσει στο Τσακάλι έναν κωδικό άμεσης πρόσβασης στα αρχεία του FBI. Εν τω μεταξύ, το Τσακάλι έχει μπει στο σπίτι της Ισαμπέλα και, χωρίς να βρει την Ισαμπέλα, σκοτώνει τον Γουίντερσπουν και τον ΜακΜέρφι πριν τραυματίσει θανάσιμα την Κόσλοβα. Στη συνέχεια αφήνει ένα μήνυμα για τον Μαλκουήν ότι «δεν μπορεί να προστατεύσει τις γυναίκες του», το οποίο η Κόσλοβα επαναλαμβάνει στον Μαλκουήν πριν πεθάνει. Στη συνέχεια, ο Μαλκουήν υπόσχεται στην Iσαβέλα ότι θα σκοτώσει το Τσακάλι και της ζητά ένα όπλο, αφού ο Πρέστον αρνήθηκε να το κάνει. Καθώς το Τσακάλι κάνει τις τελικές προετοιμασίες του, ο Μαλκουήν συνειδητοποιεί ότι είχαν τον λάθος στόχο καθ 'όλη τη διάρκεια. Το Τσακάλι σκοπεύει να δολοφονήσει την Πρώτη Κυρία που επρόκειτο να δώσει μια δημόσια ομιλία στην τελετή εγκαινίων του παιδικού νοσοκομείου.
Box office
Το Τσακάλι έκανε πρεμιέρα στους κινηματογράφους στις 14 Νοεμβρίου 1997, με το πρώτο Σαββατοκύριακο να έχει έσοδα συνολικού ύψους 15.164.595 δολαρίων. Έφτασε συνολικά τα 159.330.280 δολάρια παγκοσμίως, έναντι προϋπολογισμού 60 εκατομμυρίων δολαρίων.
Κριτικές
Ο ιστότοπος Rotten Tomatoes συλλογής κριτικών, δίνει βαθμολογία (Ιανουάριος 2021) θετικής έγκρισης 23% με βάση 30 κριτικές, με μέση βαθμολογία 4,4 / 10. Η κριτική συναίνεση του ιστότοπου αναφέρει: «Το Τσακάλι είναι ένα σχετικά απλό θρίλερ κυνηγητού που δεν μπορεί να προσθέσει συγκινήσεις ή ενθουσιασμό καθώς η πλοκή εξελίσεται». Στο Metacritic στην ταινία αποδίδεται μέσος όρος βαθμολογίας 36 στα 100 με βάση 20 κριτικές. Το κοινό που ερωτήθηκε από το CinemaScore έδωσε στην ταινία μια μέση βαθμολογία "B-" σε κλίμακα A + έως F.
Ψηφιακά μέσα
Το Τσακάλι κυκλοφόρησε σε DVD & VHS (περιλαμβάνει τα πλάνα του παρασκηνίου) το 1998. Η Συλλεκτική Έκδοση κυκλοφόρησε στις 28 Απριλίου 1998 και επίσης σε Blu-ray στις 27 Απριλίου 2010 με Combo Disc (συμπεριλαμβανομένου του DVD και του Digital Copy στις 28 Ιουνίου 2011) και κυκλοφόρησε ξανά στις 10 Οκτωβρίου 2017. Ένα Double-Feature με την ταινία και το Mercury Rising κυκλοφόρησε με το Multi-Format σε Blu-ray στις 22 Μαρτίου 2011.
Εξωτερικοί σύνδεσμοι
Κατηγορία:Ταινίες του 1997 Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Αμερικανικές θρίλερ ταινίες δράσης Κατηγορία:Αμερικανικές πολιτικές θρίλερ ταινίες Κατηγορία:Αγγλόφωνες ταινίες Κατηγορία:Ρωσόφωνες ταινίες Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες γυρισμένες στα Pinewood Studios Κατηγορία:Ταινίες γυρισμένες στον Καναδά Κατηγορία:Ταινίες γυρισμένες στη Φινλανδία Κατηγορία:Ταινίες τοποθετημένες στη Ρωσία Κατηγορία:Ταινίες γυρισμένες στην Ουάσινγκτον, Π.Κ. Κατηγορία:Ταινίες τοποθετημένες στην Ουάσινγκτον, Π.Κ. Κατηγορία:Ταινίες τοποθετημένες στο Σικάγο Κατηγορία:Ταινίες παραγωγής Universal Pictures
Ευρωμπάσκετ 1981
Η διοργάνωση του ευρωπαϊκού πρωταθλήματος καλαθοσφαίρισης ανδρών του 1981 (γνωστό και ως Ευρωμπάσκετ 1981) ήταν η 22η, η οποία οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Τσεχοσλοβακία και έλαβε χώρα στις πόλεις Πράγα, Μπρατισλάβα και Χαβίροφ.
Η ομάδα της Σοβιετικής Ένωσης, πετυχαίνοντας (κατά μέσο όρο) 100,55 πόντους ανά αγώνα, και χωρίς τον μεγάλο Σεργκέι Μπέλοφ πλέον, κατακτά το χρυσό μετάλλιο, έχοντας πολύ φορμαρισμένους δύο από τους πολλούς σπουδαίους παίκτες τους, τον νεαρό Βάλντις Βάλτερς, που αναδείκτηκε και MVP της διοργάνωσης, και τον Ανατόλι Μίσκιν.
Η Ελληνική ομάδα αποδείκτηκε κατώτερη των προσδοκιών καταλαμβάνοντας την 10η θέση. Το γεγονός στην παρουσία της εθνικής σ' αυτό το Ευρωμπάσκετ, ήταν η χειροδικεία του πρωτοεμφανιζόμενου Νίκου Γκάλη με τον δημοσιογράφο Θ. Κοτσώνη, η οποία οφειλόταν τελικά σε παρεξήγηση, και οδήγησε σε τιμωρία 6χρονου αποκλεισμού για τον παίκτη, η οποία ωστόσο αναιρέθηκε. Αγωνιστικά, οι κορυφαίοι παίχτες της εθνικής παρουσιάστηκαν πολύ κουρασμένοι από τις πολλές εμφανίσεις στο Challenge Round, εκεί όπου είχαν εντυπωσιάσει. Ο Νίκος Γκάλης που αγωνίστηκε για πρώτη φορά σε μεγάλη διοργάνωση με την Εθνική είχε μόλις 20,1 πόντους (κατά μ.ο.), ο Δημήτρης Κοκολάκης 10,9 π., ο Τάκης Κορωναίος 10,9 π. και ο Γιαννάκης 10,4 π.
Προκριματικός Γύρος
Στον προκριματικό γύρο, οι 12 ομάδες χωρίστηκαν σε 2 ομίλους των έξι ομάδων. Προκρίνονταν οι πρώτες τρεις ομάδες των ομίλων και παίζανε με τις τρεις πρώτες ομάδες του άλλου ομίλου, έτσι ώστε να καταρτιστεί η πρώτη εξάδα. Οι υπόλοιπες ομάδες παίζανε για τις θέσεις 7 ως 12.
Αγώνες κατάταξης για τις θέσεις 7-12
Οι τρεις τελευταίες ομάδες του Α' ομίλου παίξανε με τις τρεις τελευταίες του Β' ομίλου. Στην τελική βαθμολογία πήρανε και τα στατιστικά από τους μεταξύ τους αγώνες στον πρώτο γύρο.
Τελική φάση
Ομοίως, οι τρεις πρώτες ομάδες του Α' ομίλου παίξανε με τις τρεις πρώτες του Β' ομίλου. Στην τελική βαθμολογία πήρανε και τα στατιστικά από τους μεταξύ τους αγώνες στον πρώτο γύρο. Μετά το πέρας των αγώνων, οι δύο πρώτες ομάδες του τελικού ομίλου παίξανε για το χρυσό και αργυρό μετάλλιο και η 3η και 4η ομάδα για το χάλκινο μετάλλιο.
Εξωτερικοί σύνδεσμοι
1981 Ευρωπαικο Πρωταθλημα Καλαθοσφαιρισης Ανδρων 1981 Ευρωπαικο Πρωταθλημα Καλαθοσφαιρισης Ανδρων 1981 Ευρωπαικο Πρωταθλημα Καλαθοσφαιρισης Ανδρων 1981 Ευρωπαικο Πρωταθλημα Καλαθοσφαιρισης Ανδρων 1981
Πάνος Καμμένος
Ο Πάνος Καμμένος (Αθήνα, 12 Μαΐου 1965) είναι Έλληνας πολιτικός, πρόεδρος του κόμματος Ανεξάρτητοι Έλληνες. Διετέλεσε υπουργός Εθνικής Άμυνας της Ελλάδας από τις 27 Ιανουαρίου 2015 έως τις 14 Ιανουαρίου 2019, οπότε και παραιτήθηκε λόγω διαφωνίας του με την κυβέρνηση Τσίπρα στο Μακεδονικό ονοματολογικό ζήτημα.
Το 2012 ίδρυσε τους Ανεξάρτητους Έλληνες μετά την αποχώρηση από τη Νέα Δημοκρατία, λόγω της αντίθεσής με τη μνημονιακή πολιτική, την οποία όμως υποστήριξε από τη θέση του υπουργού Εθνικής Άμυνας το 2015 στη συγκυβέρνηση με τον Αλέξη Τσίπρα. Η κριτική του στις προηγούμενες κυβερνήσεις χαρακτηρίστηκε από πολλούς ως λαϊκιστική,    ενώ κατά το παρελθόν έχει κατακριθεί για συκοφαντικές δηλώσεις σχετικά με δημόσια πρόσωπα καθώς και εμπρηστικά και ομοφοβικά σχόλια.
Βιογραφικά
Γεννήθηκε στην Αθήνα το 1965 και είναι γιος του Ηλία Καμμένου, ο οποίος ήταν ιδιοκτήτης της αντιπροσωπείας της Alfa Romeo στην Ελλάδα. Από την πλευρά του πατέρα του κατάγεται από παλιά οικογένεια του Γαλαξειδίου, μέλη της οποίας διετέλεσαν πρόεδροι δημοτικού συμβουλίου, αντιστράτηγοι κ.ά. Φοίτησε στο Λεόντειο Λύκειο και στη συνέχεια σπούδασε Οικονομικά και Ψυχολογία στο Πανεπιστήμιο της Λυών και Οργάνωση και Διοίκηση Επιχειρήσεων στην Ελβετία.
Ο Πάνος Καμμένος έχει αποκτήσει τρία παιδιά από την πρώτη του σύζυγο, Πέγκυ Φιλίππου, και δύο παιδιά από τη δεύτερή του σύζυγο, Έλενα Τζούλη.
Πολιτική σταδιοδρομία
Το 1993 εκλέχτηκε για πρώτη φορά βουλευτής με τη Νέα Δημοκρατία στη Β' Περιφέρεια Αθηνών. Από τότε εκλεγόταν συνεχώς με τη ΝΔ ως τις εκλογές του 2009. Έχει τιμηθεί με τον Ανώτερο Ταξιάρχη των Ορθοδόξων Σταυροφόρων του Παναγίου Τάφου από το Πατριαρχείο των Ιεροσολύμων και με το παράσημο του Ιππότη του Εθνικού Τάγματος της Αξίας από τον πρόεδρο της Γαλλίας, Νικολά Σαρκοζί. Το 2007 διορίστηκε Υφυπουργός Εμπορικής Ναυτιλίας, Αιγαίου και Νησιωτικής Πολιτικής στη κυβέρνηση του Κώστα Καραμανλή, όπου υπουργός και πολιτικός του προϊστάμενος ήταν ο Γιώργος Βουλγαράκης. Συμμετείχε πολλές φορές ως ειδικός μεσολαβητής και επίσημος παρατηρητής σε εκλογικές αναμετρήσεις σε χώρες του εξωτερικού.
Ίδρυση Ανεξαρτήτων Ελλήνων και προεδρία του κόμματος
Στις 21 Ιανουαρίου 2012 με δηλώσεις του ανακοίνωσε τη δημιουργία κόμματος, του οποίου θα ηγείτο διακόπτοντας με αυτόν το τρόπο την πολιτική του διαδρομή με τη Νέα Δημοκρατία. Στις 24 Φεβρουαρίου, μέσω των προσωπικών του ιστοσελίδων κοινωνικής δικτύωσης, ο Καμμένος ανακοίνωσε την ίδρυση του νέου κόμματος με το όνομα «Ανεξάρτητοι Έλληνες» και δημοσίευσε την διακήρυξή του.
Στα τέλη Απριλίου του 2012 και λίγο πριν από τις εκλογές στις 6ης Μαΐου κυκλοφόρησαν σενάρια για πιθανή συνεργασία ΣΥΡΙΖΑ και Ανεξάρτητων Ελλήνων, κάτι που οδήγησε σε σκληρή κριτική κατά των δύο ηγετών, του Αλέξη Τσίπρα και Καμμένου, τόσο από βουλευτές του ΣΥΡΙΖΑ αλλά και από τα υπόλοιπα πολιτικά κόμματα.
Στις εκλογές της 6ης Μαΐου 2012, οι Ανεξάρτητοι Έλληνες έλαβαν 670.329 ψήφους, αριθμό που ανέρχεται σε ποσοστό της τάξης του 10,6% και αναδείχτηκαν τέταρτο κόμμα.
Συγκυβέρνηση
Τον Ιανουάριο του 2015 και ύστερα από συμφωνία με τον Αλέξη Τσίπρα, το κόμμα των Ανεξαρτήτων Ελλήνων ξεκίνησε συγκυβέρνηση με τον ΣΥΡΙΖΑ. Ο Πάνος Καμμένος ορίστηκε Υπουργός Άμυνας. Το ίδιο έτος και λόγω του δημοψηφίσματος για τη δανειακή σύμβαση, η κυβέρνηση παραιτήθηκε αφού πρώτα ψήφισε το επονομαζόμενο 3ο Μνημόνιο. Το κόμμα των Ανεξαρτήτων Ελλήνων υπερψήφισε τη συμφωνία.
Μετά τις Ελληνικές βουλευτικές εκλογές Σεπτεμβρίου 2015, ο ΣΥΡΙΖΑ σχημάτισε ξανά κυβέρνηση με το κόμμα των Ανεξαρτήτων Ελλήνων, με τον Πάνο Καμμένο να τοποθετείται και πάλι στη θέση του υπουργού Εθνικής Άμυνας.
Μακεδονικό ζήτημα
Το 2018, παρά τις διάφορες αντιδράσεις και αρνήσεις του για την ονομασία,    εξέφρασε την εμπιστοσύνη του στον υπουργό Εξωτερικών Νίκο Κοτζιά για την έναρξη των διαπραγματεύσεων με την Πρώην Γιουγκοσλαβική Δημοκρατία της Μακεδονίας. Τον Ιούνιο του 2018 η συμφωνία υπογράφηκε από τους υπουργούς Εξωτερικών των δύο χωρών, Νίκο Κοτζιά και Νίκολα Ντιμιτρόφ, καθώς οι δύο πλευρές κατέληξαν στην ονομασία «Βόρεια Μακεδονία».
Παραίτηση
Στις 13 Ιανουαρίου 2019 παραιτήθηκε από την θέση του Υπουργού Εθνικής Άμυνας με αφορμή την ονοματοδοσία της πΓΔΜ σε Βόρεια Μακεδονία και ζήτησε την απομάκρυνση των στελεχών του κόμματός του από τα αρμόδια υπουργεία. Επιπλέον, στην συνέντευξη τύπου που ακολούθησε μετά την συνάντησή του με τον Αλέξη Τσίπρα το πρωί της ίδιας ημέρας, ο Πάνος Καμμένος δήλωσε ότι ο ίδιος και το κόμμα του δεν θα δώσουν ψήφο εμπιστοσύνης στον πρωθυπουργό για τη Συμφωνία των Πρεσπών και ότι θα διαγραφούν όσοι από τους Ανεξάρτητους Έλληνες θα ανταλλάξουν την θέση τους στο εκάστοτε υπουργείο με μια θετική ψήφο. Διάφοροι βουλευτές του κόμματος του διαφώνησαν, ενώ άλλοι υποστήριξαν τον Πάνο Καμμένο. Στη πρώτη του τοποθέτηση σχετικά με τη Βόρεια Μακεδονία μετά τη παραίτηση ανέφερε ότι «Τα Σκόπια είναι 20 λεπτά δουλειά. Αν αποφασίσει μια ίλη τεθωρακισμένων να περάσει μέσα θα φτάσει στην άλλη πλευρά των Σκοπίων. Θα φτάσει στη Σερβία».
Κριτική
Ο Πάνος Καμμένος έχει δεχτεί κριτική για δηλώσεις του για πολιτικά πρόσωπα, ιδιαίτερα όσον αφορά κατηγορίες του περί συνεργασιών αυτών με εταιρίες διαχείρισης επενδυτικών κεφαλαίων, πολυεθνικές εταιρίες ή συμμετοχής αυτών σε "παγκόσμια κλειστά φόρουμ", χρησιμοποιώντας φορτισμένο λόγο, για τις οποίες δηλώσεις έχει αντιμετωπίσει προσφυγές για συκοφαντική δυσφήμηση.
Επίσης, καθ' όλη τη διάρκεια της προεκλογικής του καμπάνιας το 2012 ο Πάνος Καμμένος ήρθε αντιμέτωπος με άλλα κόμματα, εκπρόσωποι των οποίων τον κατηγόρησαν για πολιτικό λαϊκισμό, χαρακτηρίζοντας τον 'επικίνδυνο', καθώς και 'δημαγωγό'.
Έχει επικριθεί από μερίδα του Τύπου στις αρχές του 2012 για την πολιτική του στάση στη κρίση χρέους, με ομιλίες σχετικά με την δανειακή σύμβαση του 2010, και για επικλήσεις σε θεωρίες συνωμοσίας, καλώντας σε εξέγερση τους πολίτες. Στο παρελθόν έχει επικριθεί και για τη συγγραφή του πρώτου του βιβλίου "Τρομοκρατία, θεωρία και πράξη", όπου υποστήριξε την συμμετοχή πολιτικών προσώπων από τον χώρο του ΠΑΣΟΚ στην τρομοκρατική οργάνωση 17 Νοέμβρη, κάτι που απεδείχθη ψευδές μετά την εξάρθρωση της οργάνωσης το 2002.
Πυρκαγιές στο Μάτι
Στις 26 Ιουλίου 2018, ο Πάνος Καμμένος βρέθηκε στο επίκεντρο έντονης κριτικής και αντιδράσεων από κατοίκους του Ματιού,     για τα μέτρα της κυβέρνησης, αλλά και τους επικοινωνιακούς χειρισμούς του κατά τη διάρκεια των πυρκαγιών στην Αττική.   Δημοσιογράφοι και πολίτες χαρακτήρισαν τη στάση του μη πρέπουσα και κατώτερη των περιστάσεων, ενώ ο ίδιος ο Καμμένος συγκρούστηκε μέσω Twitter με τον δημοσιογράφο Άρη Προτοσάλτε, με τη κυβέρνηση να ανακοινώνει την ίδια ημέρα τηλεοπτικό εμπάργκο στον σταθμό ΣΚΑΪ.
Τηλεφωνικές συνομιλίες «συνδικάτου του εγκλήματος»
Τον Ιούλιο του 2009 το όνομα του Πάνου Καμμένου συνδέθηκε με το σκάνδαλο του «συνδικάτου του εγκλήματος», όπως ονομάστηκε από τον Τύπο, με «εγκέφαλο» τον Παναγιώτη Βλαστό που μεταξύ πολλών άλλων εγκληματικών ενεργειών ήταν υπεύθυνος και για την απαγωγή του εφοπλιστή Περικλή Παναγόπουλου. Σύμφωνα με τις αναφορές, οι Πάνος Καμμένος και Χρήστος Μαρκογιαννάκης ανήκαν στους βουλευτές που αναφέρθηκαν απ' τους κακοποιούς ως καλοί και έμπιστοι φίλοι που τους διευκόλυναν, σε συνομιλίες που υπέκλεψαν οι ελληνικές μυστικές υπηρεσίες (ΕΥΠ).
Ο διοικητής της ΕΥΠ (και μετέπειτα βουλευτής του ΛΑΟΣ) Ιωάννης Κοραντής δήλωσε ότι αρνήθηκε να επεξεργαστεί τις μαγνητοφωνημένες συνομιλίες επειδή αποτελούσαν απόδειξη εμπλοκής συγκεκριμένων πολιτικών προσώπων της Νέας Δημοκρατίας. Η απόφαση του αυτή, σύμφωνα με τον ίδιο, οδήγησε στην αποπομπή του από την ηγεσία της ΕΥΠ με εντολή του τότε υπουργού Εσωτερικών Προκόπη Παυλόπουλου.
Δικαστική διαμάχη με τον Θεόδωρο Τσουκάτο
Τον Ιούνιο του 2010 ήρθε σε σύγκρουση με τον πρώην βουλευτή Θεόδωρο Τσουκάτο, όταν τον κατηγόρησε για τη συμμετοχή του στο σκάνδαλο της Siemens. Ο Πάνος Καμμένος είχε κάνει λόγο για παράνομο χρηματισμό από την πλευρά του ΠΑΣΟΚ. Ο Θεόδωρος Τσουκάτος άσκησε αγωγή κατά του Πάνου Καμμένου για συκοφαντική δυσφήμιση, και ο Πάνος Καμμένος κατέθεσε ανταγωγή για το ίδιο θέμα. Η δημοσιογράφος Σοφία Βούλτεψη ισχυρίστηκε ως μάρτυρας υπεράσπισης ότι οι κατηγορίες βασίστηκαν κυρίως στα στοιχεία που προέκυψαν από την εξεταστική επιτροπή της Βουλής για το σκάνδαλο Siemens, προσωπικά έγγραφα του πρώην διευθυντή της ελληνικής αντιπροσωπείας και της τελικής σύμβασης του Ελληνικού Δημοσίου με την Εταιρία. Η αγωγή κρίθηκε αβάσιμη από την ελληνική δικαιοσύνη και δικαίωσε τον Πάνο Καμμένο.
Υπόθεση CDS του Αντρίκου Παπανδρέου
Το 2011 ο Καμμένος είχε καταγγείλει στην Βουλή την συμμετοχή του Αντρίκου Παπανδρέου, αδερφού του τότε πρωθυπουργού Γιώργου Παπανδρέου, στο διοικητικό συμβούλιο της ελβετικής εταιρείας IJ Partners που σύμφωνα με τον Καμμένο επένδυε σε Συμβάσεις Ανταλλαγής Κινδύνου Αθέτησης (CDS) εις βάρος της Ελλάδας. Σύμφωνα με τον Business Insider, τα εν λόγω CDS, άξιζαν 27 δισεκατομμύρια ευρώ στις 2 Ιουνίου 2011. Ο Αντρίκος Παπανδρέου με επιστολή του δήλωσε ότι η συμμετοχή του στην εταιρεία που επένδυσε στα CDS δεν είχε καμία σχέση με τα CDS αλλά αφορούσε την παροχή στρατηγικής ενημέρωσης για τις περιβαλλοντικές κατευθύνσεις στο χώρο των εναλλακτικών μορφών ενέργειας.
Τον Ιούνιο του 2013 το δικαστήριο καταδίκασε εν μέρει τον Καμμένο για εξύβριση του Αντρίκου Παπανδρέου. Στον πρόεδρο των Ανεξάρτητων Ελλήνων επιβλήθηκε πρόστιμο 30.000 ευρώ που πρέπει να καταβάλει στον Αντρίκο Παπανδρέου και παράλληλα του απαγορεύτηκε να αναφέρει το όνομα του αδερφού του πρώην πρωθυπουργού.
Για την ίδια υπόθεση, ο Πάνος Καμμένος καταδικάστηκε τον Ιούνιο του 2014 από το Πολυμελές Πρωτοδικείο Αθηνών σε καταβολή 100.000 ευρώ στην IJ Partners (την εταιρεία που είχε κατηγορήσει για επένδυση σε CDS εις βάρος της Ελλάδας), για ηθική βλάβη. Σύμφωνα με το δικαστήριο, οι ισχυρισμοί του Καμμένου περί έμμεσης εμπλοκής του τότε πρωθυπουργού Γιώργου Παπανδρέου στην αγοραπωλησία τους ήταν ψευδείς και συκοφαντικοί.
Δικαστικές διαμάχες με τον Άδωνι Γεωργιάδη
Τον Ιούλιο του 2013, η εφημερίδα Τα Νέα, επικαλούμενη καταγγελία που είχε κάνει ο Άδωνις Γεωργιάδης, δημοσίευσε ενα άρθρο το οποίο ενέπλεκε τον Πάνο Καμμένο στην «περίεργη» διαδρομή του σκάφους «Iliatoras of London» και την ύπαρξη offshore στο εξωτερικό. Τελικά, ο Άδωνις Γεωργιάδης καταδικάστηκε για συκοφαντική δυσφήμιση και εξύβριση.
Πώληση στρατιωτικού εξοπλισμού στη Σαουδική Αραβία
Τον Νοέμβριο του 2017 και ύστερα από διάφορες αναφορές σε ελληνικά ΜΜΕ δέχτηκε έντονη κριτική για συναλλαγή με τη Σαουδική Αραβία που αφορούσε πώληση στρατιωτικού εξοπλισμού. Έγγραφα τα οποία διέρρευσαν, έδειχναν ότι οι αρχές της Σαουδικής Αραβίας δεν γνώριζαν και ούτε συμφώνησαν σε κάποια αγορά πυρομαχικών, από το κλειστό, πλέον, εργοστάσιο του Παπαδόπουλου στην Αξιούπολη του Δήμου Παιονίας στην Περιφερειακή Ενότητα του Κιλκίς. Ρόλο στην πώληση είχε ιδιώτης, αργότερα όμως ο εν λόγω μεσάζων δεν αναγνωρίστηκε ως επίσημος αντιπρόσωπος της Σαουδικής Αραβίας. Στο παρελθόν είχε καταδικαστεί για λαθρεμπόριο όπλων και ήταν ήδη γνωστός στις αρχές για άλλες παράνομες δραστηριότητες. Ο Καμμένος διέταξε έκτακτη ΕΔΕ για να εντοπίσει τη προέλευση της διαρροής απορρήτων εγγράφων και έδωσε στη δημοσιότητα επίσημο έγγραφο της συναλλαγής, το οποίο φέρεται να περιέχει ανακολουθίες και κενά. Το ζήτημα έφτασε στη Βουλή, όπου ο Πρωθυπουργός κάλυψε τον Καμμένο. Πολλοί βουλευτές του ΣΥΡΙΖΑ ζήτησαν ακύρωση της συμφωνίας τόσο για ηθικούς αλλά και για λόγους αξιοπιστίας. Λίγες ημέρες μετά και με το θέμα να παίρνει πλέον διεθνείς διαστάσεις,  η Νέα Δημοκρατία αμφισβήτησε τη γνησιότητα των εγγράφων. Από την πλευρά του ο Καμμένος απάντησε ότι η πώληση πυρομαχικών στη Σαουδική Αραβία αποτελεί μέρος ενός πολέμου εναντίον του ώστε να αποδυναμωθεί ως κυβερνητικός εταίρος ενώ αρνήθηκε πως υπάρχει θέμα μίζας.
Στις 6 Φεβρουαρίου 2018 ο Άρειος Πάγος διαβίβασε τη δικογραφία στη Βουλή για το ενδεχόμενο τέλεσης από τον Καμμένο του αδικήματος της απιστίας σχετικά με τους χειρισμούς της αγοραπωλησίας.
Μήνυση Νίκου Κοτζιά
Λίγους μήνες μετά την αποχώρηση του από τη κυβέρνηση, ο πρώην Υπουργός Εξωτερικών Νίκος Κοτζιάς κατέθεσε μήνυση κατά του Πάνου Καμμένου για εκβίαση, εξύβριση και απειλές προς το πρόσωπό του. Μεταξύ άλλων ο Νίκος Κοτζιάς έκανε λόγο και για ύπαρξη απειλητικών SMS μηνυμάτων, αλλά αναφέρθηκε και στις δηλώσεις του Πάνου Καμμένου για τον Τζωρτζ Σόρος περί χρηματικών ανταμοιβών.
Εξωτερικοί σύνδεσμοι
Κατηγορία:Βουλευτές Β΄ Αθηνών Κατηγορία:Βουλευτές Έβρου Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες βουλευτές διαγραφέντες Κατηγορία:Έλληνες υφυπουργοί Εμπορικής Ναυτιλίας, Αιγαίου και Νησιωτικής Πολιτικής Κατηγορία:Έλληνες αρχηγοί κομμάτων Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Έλληνες υπουργοί Εθνικής Άμυνας Κατηγορία:Ιππότες του Εθνικού Τάγματος της Αξίας (Γαλλία) Κατηγορία:Έλληνες πολιτικοί του 20ού αιώνα Κατηγορία:Έλληνες πολιτικοί του 21ου αιώνα
Εθνική Πολωνίας U16 (καλαθοσφαίριση γυναικών)
Η εθνική ομάδα καλαθοσφαίρισης γυναικών U16 της Πολωνίας είναι το συγκρότημα που αντιπροσωπεύει τη χώρα της Πολωνίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως Εθνική Πολωνίας Κορασίδων. Βρίσκεται υπό τη δικαιοδοσία της Πολωνικής Ομοσπονδίας Καλαθοσφαίρισης (Polski Zwiazek Koszykówki).
Εξωτερικοί σύνδεσμοι
Γυναικων U16
12 Δεκεμβρίου
11 Δεκεμβρίου | 12 Δεκεμβρίου | 13 Δεκεμβρίου
Η 12η Δεκεμβρίου είναι η 346η ημέρα του έτους κατά το Γρηγοριανό ημερολόγιο (347η σε δίσεκτα έτη). Υπολείπονται 19 ημέρες.
Βλέπε επίσης
12 Νοεμβρίου - 12 Ιανουαρίου
Κατηγορία:Ημέρες του έτους
Φίλιππος Α΄ Φιλάδελφος
Βιογραφικά στοιχεία
Κατά την περίοδο 114 / 113 π.Χ. το βασίλειο των Σελευκιδών στη Συρία διαιρέθηκε σε δύο τμήματα. Το νότιο κατείχε ο Αντίοχος Θ' Κυζικηνός, ενώ το βόρειο ο αδελφός του, Αντίοχος Η' Γρυπός. Η διαμάχη ανάμεσα στους δύο άνδρες για επικράτηση υπήρξε πολύχρονη.